projecte-aina/catalan_government_crawling huggingface dataset:
La Universitat Autònoma de Barcelona ha sol·licitat al Departament d'Economia i Coneixement l'adscripció del Vall d'Hebron Institut de Recerca (VHIR) com a institut universitari de recerca, del qual és titular la Fundació Hospital Universitari Vall d'Hebron - Institut de Recerca, creada mitjançant escriptura pública i inscrita al Registre de Fundacions de la Generalitat de Catalunya.
Mitjançant la Resolució SLT/831/2012, de 9 de març (DOGC núm. 6125, de 10.5.2012), es fa públic el Conveni d'encàrrec de gestió entre l'Institut Català de la Salut, l'Hospital Universitari Vall d'Hebron i la Fundació Institut de Recerca Hospital Universitari Vall d'Hebron, pel qual la Fundació assumeix l'encàrrec, per part de l'Institut Català de la Salut, de les funcions en matèria de desenvolupament de les activitats de suport a la recerca i la innovació tecnològica i de la seva gestió a l'entorn de l'Hospital.
En aquest marc, la Universitat Autònoma de Barcelona i el Vall d'Hebron Institut de Recerca (VHIR) van signar un conveni específic de col·laboració, en data 3 de maig de 2013, per a l'adscripció del centre com a institut universitari de recerca.
De conformitat amb la sol·licitud esmentada, d'acord amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya, i els Estatuts de la Universitat Autònoma de Barcelona, a proposta del Consell de Govern, amb l'informe favorable del Consell Social d'aquesta universitat, a proposta del director general d'Universitats,
S'autoritza l'adscripció del Vall d'Hebron Institut de Recerca (VHIR), com a institut universitari de recerca, a la Universitat Autònoma de Barcelona, amb seu al passeig de la Vall d'Hebron, número 119-129, de Barcelona.
El Vall d'Hebron Institut de Recerca (VHIR) té com a objecte promoure, desenvolupar, transferir, gestionar i difondre la recerca, el coneixement científic i tecnològic, la innovació, la docència i la formació en l'àmbit de les ciències de la vida i de la salut.
El Vall d'Hebron Institut de Recerca (VHIR) es regirà per la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; els Estatuts de la Universitat Autònoma de Barcelona; el conveni específic de col·laboració de 3 de maig de 2013, i la resta de normativa vigent que li és aplicable.
ORDRE SLT/250/2010, de 16 d'abril, per la qual s'aproven les bases per a la concessió de subvencions per al finançament a entitats de caràcter no lucratiu que realitzin activitats adreçades al foment i al suport de la salut.
ORDRE SLT/225/2010, de 24 de març, per la qual es fa pública la convocatòria dels procediments de reacreditació i d'acreditació de tutors i tutores d'especialistes en formació d'especialitats de medicina, farmàcia, química, biologia, bioquímica, psicologia i radiofísica, de centres sanitaris acreditats per a la formació d'especialistes en ciències de la salut de la xarxa sanitària de Catalunya.
ORDRE SLT/506/2009, de 18 de novembre, per la qual es crea el Programa per al desenvolupament de la Biblioteca de Ciències de la Salut.
ORDRE SLT/226/2008, de 9 de maig, per la qual s'aproven les bases per a la concessió de subvencions per al finançament a entitats de caràcter no lucratiu que realitzin activitats adreçades al foment i al suport de la salut.
ORDRE SLT/145/2006, de 30 de març, per la qual s'aproven les bases reguladores de la concessió de subvencions per al finançament a entitats de caràcter no lucratiu que realitzin activitats adreçades al foment i al suport de la salut.
La documentació justificativa s'ha de presentar d'acord amb el ritme d'execució de les accions subvencionades, de conformitat amb els terminis següents:
La primera justificació de cada anualitat s'ha de presentar com a màxim l'últim dia hàbil del mes de juliol de l'exercici en què s'executen les accions instrumentals.
La segona justificació de cada anualitat s'ha de presentar com a màxim el primer dia hàbil del mes de desembre de l'exercici en què s'executen les accions instrumentals.
La tercera justificació de cada anualitat s'ha de presentar com a màxim el dia 10 de febrer de l'exercici següent a aquell en què s'hagi realitzat l'acció instrumental.
En les dues primeres justificacions, s'ha de realitzar el pagament a compte que resulti de la diferència entre l'import justificat i la bestreta feta efectiva en el moment de la concessió de la subvenció.
La resolució de la convocatòria ha de preveure que la justificació es presenti per via telemàtica a través de la pàgina web de Tràmits gencat ( http://web.gencat.cat/ca/tramits/ ) o, si no és possible, de forma presencial en els registres del Departament de Salut, d'acord amb la normativa vigent.
El termini de justificació es pot ampliar de conformitat amb la normativa aplicable.
La falta de presentació de la documentació justificativa en el termini establert és motiu de revocació de la subvenció atorgada.
El Departament de Salut ha de donar publicitat a les subvencions atorgades d'acord amb la normativa aplicable en matèria de transparència.
Si les subvencions són d'un import superior a 3.000 euros, el Departament de Salut en fa publicitat per al coneixement general de la ciutadania mitjançant l'exposició d'una relació al Tauler electrònic.
També les publica en el Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, l'entitat beneficiària, la quantitat concedida i la finalitat o finalitats de la subvenció.
Es modifica l'article 3 de la Llei 13/1997, del 19 de novembre, de creació de l'Institut Català de l'Acolliment i de l'Adopció, que resta redactat de la manera següent:
''Correspon a l'Institut Català de l'Acolliment i de l'Adopció:
''a) Fomentar el dret dels infants a tenir una família i per tant promoure l'acolliment preadoptiu, com a mesura per a atendre adequadament les necessitats del menor, com a persona sotmesa a situacions de risc greu per al seu desenvolupament integral.
''b) Gestionar, per mitjà dels equips tècnics competents, els processos de valoració psicosocial de les persones sol·licitants d'acolliment preadoptiu i d'adopció internacional.
''c) Vetllar per la informació adequada als ciutadans i ciutadanes sobre les adopcions i els processos d'adopcions, rebre les al·legacions, els documents i els altres elements de judici en els expedients de sol·licitud i sotmetre'ls a vista, i també les propostes de resolució.
Per a exercir aquesta funció d'informació, ha de comptar amb la col·laboració de pares i mares adoptius en les qüestions que els concerneixin.
''d) Fer el seguiment i donar el suport tècnic a les famílies d'acolliment preadoptiu.
''e) Fer el seguiment dels menors en situació d'acolliment preadoptiu.
''f) Tramitar, quan correspongui, els processos d'adopcions internacionals i fer-ne el seguiment posterior, si escau, i supervisar aquesta activitat quan sigui delegada a institucions o entitats col·laboradores.
''g) Formalitzar convenis de col·laboració amb altres administracions, institucions i entitats, en el marc del seu àmbit d'actuació, i d'acord amb les disposicions que les regulin.
''h) Fer el seguiment de les entitats col·laboradores en adopció internacional.
''i) Informar amb caràcter preceptiu de les propostes d'acolliment preadoptiu.
''j) Exercir les altres funcions que li assignin les lleis.''
Es modifiquen les lletres i i j de l'article 9.2 de la Llei 13/1997, que resten redactades de la manera següent:
''i) Resoldre les sol·licituds de declaració d'idoneïtat de les persones o les famílies que volen adoptar.
''j) Proposar a l'òrgan judicial la constitució de l'adopció d'un infant o adolescent desemparat, quan correspongui.''
Se suprimeix la disposició transitòria tercera de la Llei 13/1997.
Es modifica la denominació de l'organisme autònom administratiu Institut Català de l'Acolliment i l'Adopció, que passa a denominar-se Institut Català de l'Adopció.
La Generalitat ha d'establir el mecanisme adequat per a reparar els drets dels menors recollits en els articles 15 i 17 de l'Estatut d'autonomia que van ésser conculcats per la retenció de les pensions o prestacions d'orfenesa destinant-les a subvenir a les despeses derivades de l'atenció del servei públic que rebien d'acord amb la Instrucció 1/2012, del 24 de febrer, sobre les prestacions i les pensions del sistema de la seguretat social, de les quals són o eren beneficiaris els infants i adolescents tutelats per la Direcció General d'Atenció a la Infància i l'Adolescència, amb l'objecte de reembossar a aquests menors el total de les prestacions o pensions d'orfenesa retingudes i no rebudes des de l'entrada en vigor de la dita instrucció fins a l'entrada en vigor de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobres estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.
El departament competent en matèria d'infància i adolescència ha d'establir el mecanisme adequat per a fer efectiu el reembossament total de les prestacions o pensions d'orfenesa retingudes i no rebudes pels infants o adolescents tutelats per la Generalitat des de l'entrada en vigor de la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobres estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.
L'import de les prestacions o pensions que causin els infants o els adolescents que estan sota tutela o guarda de la Generalitat resta afectat a subvenir a les despeses derivades de l'atenció del servei públic que reben només en relació amb el compliment de les obligacions alimentàries a favor dels fills, segons el que estableix la normativa en matèria de seguretat social.
Els infants o adolescents orfes que són beneficiaris d'una prestació o pensió estan eximits de subvenir a qualsevol despesa derivada de l'atenció que, per causa d'orfenesa, reben de la Generalitat.
La pensió d'orfenesa d'un infant o adolescent sota la guarda o tutela de la Generalitat s'integra en el patrimoni de l'infant o l'adolescent orfe, del qual passa a formar part en els termes i les condicions que siguin establerts per reglament.
L'import de les prestacions o pensions de què són beneficiaris els infants o els adolescents que estan sota mesures de tutela o guarda a càrrec de l'entitat tutelar resta afectat a subvenir les despeses derivades de l'atenció del servei públic que reben.
LLEI 25/2010, del 29 de juliol, del llibre segon del Codi civil de Catalunya, relatiu a la persona i la família.
LLEI 14/2010, del 27 de maig, dels drets i les oportunitats en la infància i l'adolescència.
DECRET LLEI 11/2020, de 7 d'abril, pel qual s'adopten mesures econòmiques, socials i administratives per pal·liar els efectes de la pandèmia generada per la COVID-19 i altres de complementàries.
DECRET 127/1997, de 27 de maig, pel qual es modifica parcialment el Decret 2/1997, de 7 de gener, d'aprovació del Reglament de protecció dels menors desemparats i de l'adopció.
LLEI 9/2020, del 31 de juliol, de modificació del llibre segon del Codi civil de Catalunya, relatiu a la persona i la família, i de la Llei 15/2009, de mediació en l'àmbit del dret privat.
ORDRE TSF/122/2019, de 17 de juny, per la qual s'aproven les bases que han de regir la convocatòria per a la concessió de subvencions de l'Institut Català de l'Acolliment i de l'Adopció per a la realització de jornades, activitats i formació a associacions de famílies acollidores amb infants acollits en família aliena, tutelats per la Generalitat de Catalunya, associacions de famílies adoptives d'infants adoptats a Catalunya o a altres països i associacions de persones que han estat acollides o adoptades en família aliena.
ORDRE de 26 d'agost de 1997, de suspensió transitòria dels processos de valoració per a l'adopció de menors de Catalunya.
ORDRE de 5 de juny de 1997, sobre l'organització i el procediment dels registres de famílies per a l'acolliment simple i del Registre de famílies per a l'acolliment preadoptiu.
ORDRE TSF/87/2018, de 21 de juny, per la qual s'aproven les bases que han de regir la convocatòria per a la concessió de subvencions per a la realització de jornades, activitats i formació a associacions de famílies acollidores amb infants acollits en família aliena, tutelats per la Generalitat de Catalunya, associacions de famílies adoptives d'infants adoptats a Catalunya o a altres països i associacions de persones que han estat acollides o adoptades en família aliena.
ORDRE TSF/147/2017, de 6 de juliol, per la qual s'aproven les bases que han de regir la convocatòria per a la concessió de subvencions per a la realització de jornades, activitats i formació a associacions de famílies acollidores amb infants acollits en família aliena tutelats per la Generalitat de Catalunya, i a associacions de famílies adoptives d'infants adoptats a Catalunya o a altres països.
L'article 6 del Decret 348/2001, de 4 de desembre, pel qual es regulen els centres de bronzejat artificial (DOGC núm. 3541, de 27.12.2001), estableix que el personal encarregat de l'activitat de banc solar d'aquests centres ha de rebre formació específica en el camp de les emissions ultraviolades.
D'acord amb la disposició addicional segona del Decret 348/2001, de 4 de desembre, esmentat, la durada i els continguts formatius mínims de les activitats formatives que han de seguir el personal que treballa en centres de bronzejat els ha d'establir una resolució de la persona titular del Departament de Sanitat i Seguretat Social.
Per tot això, en ús de les facultats que tinc conferides,
La durada i els continguts formatius mínims de les activitats formatives per al personal que treballa en centres de bronzejat artificial previstos a l'article 6.2 del Decret 348/2001, de 4 de desembre, pel qual es regulen els centres de bronzejat artificial, són els que consten en l'annex d'aquest Resolució.
Barcelona, 17 de juliol de 2002
Activitat dirigida a professionals que treballen en centres de bronzejats utilitzant bancs solars i altres aparells d'emissors d'ultraviolats
Nocions bàsiques sobre radiacions.
Efectes biològics de les radiacions solars.
Nocions bàsiques d'anatomia de la pell i fototipus cutanis per poder indicar quant temps pot estar l'usuari exposat a la radiació per sessió i quin tipus d'aparell és el més aconsellable.
Lesions cutànies més freqüents que poden empitjorar amb les radiacions ultraviolades (per aconsellar o no la utilització dels bancs solars).
Lesions cutànies que poden aparèixer com a conseqüència de l'exposició intensa i repetida a les radiacions ultraviolades (des d'envelliment prematur de la pell fins a càncer cutani).
Obligatorietat de protecció ocular.
Per què i conseqüències de no fer-ho (lesions oculars més freqüents).
Contraindicacions de la fototeràpia.
Pràctiques higièniques correctes.
Tipus d'aparells que hi ha al mercat, coneixement de les seves indicacions i del manteniment que necessiten.
Coneixements sobre les recomanacions d'ús i perills del mal ús.
Coneixement sobre la normativa que regula aquestes activitats (Decret 348/2001).
Aquest curs haurà de tenir una durada de 20 hores com a mínim, i caldrà fer una prova avaluadora.
Els docents de l'activitat formativa hauran d'estar en possessió de l'especialitat de dermatologia.
Es prohibeix la prestació dels serveis que regula aquest Decret a les persones usuàries menors de 18 anys.
Aquesta prohibició ha d'estar indicada de manera clara a l'entrada del centre.
Està prohibit que els centres de bronzejat permetin dins els seus establiments la utilització de bancs solars o de qualsevol tipus d'instal·lació que contingui emissors de raigs ultraviolats als menors de setze anys, que únicament hi podran tenir accés quan s'aporti un informe mèdic favorable a la utilització de les instal·lacions en el qual s'aconselli la dosi i la freqüència.
Aquesta prohibició ha d'estar indicada de forma clara a l'entrada del centre.
9.1 Els centres dispensadors dels productes ortoprotètics han de comunicar la realització d'aquesta activitat a la Direcció General de Recursos Sanitaris del Departament de Sanitat i Seguretat Social.
En l'escrit de comunicació han de fer constar:
a) La identificació dels locals de venda.
b) El tipus de productes que dispensen.
9.2 Les activitats sanitàries dels centres de venda de productes ortoprotètics estan sotmeses a la vigilància i inspecció corresponents del Departament de Sanitat i Seguretat Social i del Servei Català de la Salut.
9.3 Els usuaris tindran llibertat d'elecció entre els centres dispensadors que compleixin el que preveuen els apartats anteriors i d'acord amb el que estableix aquest Decret.
9.4 La dispensació de les prestacions ortoprotètiques que preveuen els articles 1.b), 1.c), 1.d) i 1.e) ha de fer-se amb la presentació prèvia del document de prescripció del Servei Català de la Salut, una vegada validat.
En els casos en què així es requereixi, cal també la conformitat de la Comissió de seguiment de la prestació ortoprotètica de la regió sanitària o el compliment del corresponent protocol.
9.7 El Servei Català de la Salut determinarà les condicions i els procediments per a l'aplicació del que preveu el paràgraf primer de l'article 6.2 d'aquest Decret.
9.1 Els centres distribuïdors i/o dispensadors de les pròtesis ortoprotètiques permanents o temporals hauran de comunicar la realització d'aquesta activitat a la Divisió d'Atenció Farmacèutica i Prestacions Complementàries de l'Àrea Sanitària del Servei Català de la Salut.
En l'escrit de comunicació hauran de fer constar:
a) La identificació dels locals de distribució o venda.
b) El tipus de productes que distribueixen o dispensen.
9.2 Les activitats sanitàries dels centres de distribució i venda de les pròtesis ortopèdiques permanents o temporals estan sotmeses a la vigilància i inspecció corresponents del Servei Català de la Salut.
9.3 Els usuaris tindran llibertat d'elecció entre els centres dispensadors que compleixin el previst en els apartats anteriors.
9.4 La dispensació de les prestacions ortoprotètiques previstes als articles 1.b), 1.c), 1.d) i 1.e) ha de fer-se amb la presentació prèvia del document de prescripció del Servei Català de la Salut.
6.2 Amb caràcter general, el Servei Català de la Salut abonarà aquest ajut a l'usuari mitjançant l'establiment d'acords amb els centres dispensadors per tal que l'usuari pugui accedir a la prestació sense necessitat d'abonar prèviament l'esmentat ajut.
En el cas que l'usuari hagi efectuat el pagament de l'article dispensat, l'import de l'ajut que correspongui li serà retornat d'acord amb el pertinent procediment de rescabalament.
6.2 L'usuari ha d'efectuar el pagament de l'article dispensat.
Amb posterioritat, el Servei Català de la Salut li reintegrarà l'ajut que correspongui d'acord amb el catàleg de prestacions ortoprotètiques.
Els usuaris del sistema sanitari públic tindran dret a les prestacions ortoprotètiques que inclouen els catàlegs respectius, amb la prescripció prèvia d'un metge d'atenció especialitzada de l'especialitat corresponent.
Pel que fa als articles que, d'acord amb el catàleg de prestacions ortoprotètiques excloses les pròtesis quirúrgiques fixes, requereixin per la seva complexitat i necessitats específiques un seguiment i control de l'adaptació funcional de l'article al pacient, seran prescrits en els centres que es determinin pel Servei Català de la Salut.
Els usuaris del sistema sanitari públic tindran dret a les prestacions ortoprotètiques incloses en els catàlegs respectius, prèvia prescripció d'un metge d'atenció especialitzada de l'especialitat corresponent.
Els instituts de recerca sanitària acreditats conforme al que estableixen el Reial decret 279/2016, de 24 de juny, sobre acreditació d'instituts de recerca biomèdica o sanitària, i les normes complementàries, que desenvolupin la seva activitat a Catalunya.
De conformitat amb els articles 11.2 i 11.3 de la Llei 38/2003, de 17 de novembre, la condició de beneficiari es pot estendre als membres associats del beneficiari que es comprometin a efectuar la totalitat o una part de les activitats que fonamenten la concessió de la subvenció en nom i per compte del primer, i també es pot estendre a les agrupacions de persones jurídiques, públiques o privades, que, tot i que no tinguin personalitat jurídica, puguin portar a terme els projectes, les activitats o els comportaments o bé que estiguin en la situació que motiva la concessió de la subvenció.
No es pot dissoldre l'agrupació fins que no hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre.
Els instituts de recerca sanitària acreditats conforme al que estableixen el Reial decret 339/2004, de 27 de febrer, sobre acreditació d'instituts de recerca sanitària, i les normes complementàries, que desenvolupin la seva activitat a Catalunya.
De conformitat amb els articles 11.2 i 11.3 de la Llei 38/2003, de 17 de novembre, la condició de beneficiari es pot estendre als membres associats del beneficiari que es comprometin a efectuar la totalitat o una part de les activitats que fonamenten la concessió de la subvenció en nom i per compte del primer, i també es pot estendre a les agrupacions de persones jurídiques, públiques o privades, que, tot i que no tinguin personalitat jurídica, puguin portar a terme els projectes, les activitats o els comportaments o bé estiguin en la situació que motiva la concessió de la subvenció.
No es pot dissoldre l'agrupació fins que hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre.